7મી સદીમાં ભારત આવેલ ચાઇનિઝ પ્રવાસી હી-યુ-એન ત્સાંગે પણ પોતાના પ્રવાસ વર્ણનોમાં વડનગરે એક સમૃદ્ધ સાંસ્કૃતિક કેન્દ્ર ગણાવ્યું છે. નિષ્ણાંતોએ અહીં મળી આવેલા અવશેષોનો સમયગાળો જાણવા માટે કાર્બન ડેટિંગ અને ઓપ્ટિકલ સ્ટિમ્યુલેટ લ્યુમિનેસેન્સ પદ્ધતિનો ઉપયોગ કર્યો છે. ઉચ્ચ પુરાતત્વ અધિકારીએ કહ્યું કે, જમીનમાંથી મળતા વિવિધ અવશેષોની ખરી કાલગણના માટે અમે એકથી વધુ મેથડનો ઉપયોગ કરીએ છીએ. અત્યાર સુધીમાં 18 લેયરના ખોદકામમાં અમને 36 જેટલા સેમ્પલ અવશેષ મળ્યા છે.